Han siger, at DSB tidligere har foretaget en økonomisk vurdering af at køre med sovevogne.

- Sovevogns-tog er særdeles dyre at investere i, og det er noget, der vil give underskud. Derfor kan DSB ikke alene gå ind og investere i sovevogns-tog ned gennem Europa. Det er simpelthen for dyrt, og det ville betyde, at vi måtte sætte billetprisen op, siger Aske Wieth-Knudsen.

Transport-ordfører: 'Rigtig, rigtig besværligt'

Enhedslistens transportordfører Henning Hyllested kalder det "rigtig, rigtig besværligt" at rejse med tog gennem Europa i dag.

- Forbindelserne er langsomme, du skal skifte mange steder, og du kan ikke booke billetter til hele rejsen. Danmark og DSB skulle hoppe med på den idé og deltage i arbejdet, hvis det er muligt, siger Henning Hyllested (EL).

DSB’s underdirektør erkender, at de forskellige landes togsystemer ikke fungerer godt nok i samspil.